fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi nl fi fi en fi fi fi es es en es fi fi
Timberwise Finnish Open on Alastaro Golfin ja Markku Mäkitalon ponnistus suomalaisen kilpagolfin eteen - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kilpagolf - Nordic League
Timberwise Finnish Open on Alastaro Golfin ja Markku Mäkitalon ponnistus suomalaisen kilpagolfin eteen
Teksti Juha Hakulinen Lauantaina 13. elokuuta 2022
Parketti näkyy Timberwise Finnish Openin tiipaikoillakin. Kuva: Juha Hakulinen
Ammattilaiskilpailun järjestäminen vaatii hyvät verkostot, jotta tapahtuman taloudellinen yhtälö toimii.
Kansainvälisen tason golfkilpailujen järjestäminen Suomessa on harvinaista puuhaa. Muutaman kerran kesässä tällaisia kilpailuja kuitenkin pelataan, ja tällä viikolla on yhden niistä vuoro.
Nordic Leagueen kuuluva Timberwise Finnish Open on Alastaro Golfin ponnistus suomalaisen kilpagolfin eteen. Kilpailun taustalla vaikuttaa Alastaro Golfin ja Timberwisen toimitusjohtaja Markku Mäkitalo, joka on jo ammattilaisviheriöiltä vetäytyneen Jaakko Mäkitalon isä.
Neljättä kertaa pelattava Timberwise Finnish Open on Mäkitalon kädenojennus suomalaiselle kilpagolfille.
”Kyllä tätä tehdään rakkaudesta lajiin ja tämä on perua Jaskan pelaamisesta. Tässä on kierretty kisoja ja poikia on tullut tutuksi. Ei tämä mikään bisnes ole. Yritetään nyt niin, ettei tästä tappiota tule”, Mäkitalo kertoo kilpailun järjestämisestä.
Ammattilaiskilpailujen talous rakentuu pitkälti Pro-Am-tapahtumista, joihin yritykset ostavat itselleen paikkoja. Alastarolla toimitaan täysin samalla periaatteella, eikä joukkueiden haaliminen kasaan ole suinkaan yksinkertaista hommaa.
”Aikamoinen ponnistus tämä aina on. Suurin ponnistus on kerätä 32 Pro-Am-joukkuetta. Toki suurin osa niistä on ollut alusta lähtien mukana, ja he tulevat kyllä yleensä seuraavanakin vuonna mukaan, jos ei ole muita päällekkäisiä menoja”, Mäkitalo sanoo kiitollisena.
Perheyritys Timberwise tekee parkettilattioita, ja yrityskontakteista on hyötyä myös golfkilpailun järjestämisessä, Mäkitalo myöntää.
”Ehkä 70 prosenttia on Timberwisen yhteistyökumppaneita. Sitä kautta se homma helpottuu. Muuten tänne olisi vaikea saada väkeä. Mutta on siinä sellainen pikku jännitys, että saako riittävän määrän joukkueita kasaan, ettei tästä tule tappiokeikkaa.”
Alastaron kenttä on Suomen pisin golfkenttä. Taaimmaiselta tiipaikalta mittaa kertyy kunnioitettavat 6700 metriä. Kun pituuteen yhdistää mäntyjen reunustamat kapeat väylät, saadaan aikaan todella tiukka testi pelaajille. Mutta Alastaro on ehkä juuri haastavuudesta ja reiluudesta johtuen todella ylistetty kenttä Nordic League -pelaajien keskuudessa.
”Joka kerta, kun palkintoja on jaettu, niin ainakin ykköspelaaja on hehkuttanut, että tämä on paras Nordic League -kenttä. En tiedä, kuinka paljon siinä on kohteliaisuutta, mutta kyllä siinä osa on varmasti tottakin”, Mäkitalo nauraa.
Kilpailusta on kilpailijoiden ohella hyötyä myös tavallisille harrastajille, jotka käyvät Alastarolla pelaamassa.
Tämä kilpailu pistää meidät tekemään tästä kentästä hyvän. Omatkin pelaajat pääsevät sitä kautta nauttimaan”, Mäkitalo korostaa.
Alastaro Golfin tulevaisuus näyttää Mäkitalon mukaan hyvältä. Kentän kohdalla lähivuosien suurin ponnistus on bunkkereiden päivittäminen. Maapohjasta keväisin ylös nousevat kivet ovat kiusana vuodesta toiseen.
”Meillä on tuossa harjoitusviheriön vieressä yksi bunkkeri, jossa on ollut capillary concrete -pohja jo nelisen vuotta. Se on toiminut tosi hyvin. Tuo kivien poimiminen alkaa käydä polvien ja nupin päälle”, Mäkitalo kertoo ja viittaa betonipohjaiseen bunkkeriin.
Mäkitalo on ehtinyt seuraamaan myös käynnissä olevaa kilpailua jokaisena pelipäivänä.
”Toisilla on ongelmia avausten kanssa ja toisilla lähipelin kanssa. Sitä olen ihmetellyt, kuinka paljon ne lyövät metsään. Toki se on tuolta takatiiltä eri juttu. Ja metsästä pääsee pois, kun vaan malttaa lyödä yhden välilyönnin.”
Alastaroon vierailuille tulevien pelaajien kannattaa laittaa Mäkitalon vinkit korvan taakse.
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Oma kommentti Peruuta vastaus
Neljännesmiljoonan arvoinen onnenkantamoinen – Pelastiko hotellin seinä ruotsalaistähden Masters-paikan?
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.